Oncolliga tindrà un nou servei de nutrició per prevenir el càncer - Diari de Girona\nOncolliga tindrà un nou servei de nutrició per prevenir el càncer\nS'hi destinaran 11.000 euros dels més de 330.000 aconseguits durant l'última edició de l'Oncotrail\nacn 15.01.2020 | 00:43\nLa Fundació Oncolliga Girona posarà en marxa aquest any un nou servei d'assessorament de dietètica, centrat en la influència de la nutrició en la prevenció del càncer, la millora en la curació, la prevenció de recaigudes i la disminució dels efectes secundaris dels tractaments farmacològics.\nCostarà 11.000 euros i es finançaran amb els donatius recollits a la darrera edició de la cursa Oncotrail de l'any passat. Segons les dades del balanç, en total es van recollir 331.365,49 euros. Un gruix important dels fons (124.592 euros) es destinarà als hospitals gironins per millorar el confort i el diagnòstic dels malalts de càncer; i 167.500 euros a necessitats pròpies de la Fundació Oncolliga Girona, que en els darrers cinc anys ha experimentat un gran creixement en el nombre de serveis.\nInicialment, aquest servei s'oferirà a través de visites concertades amb una especialista en nutrició i càncer a la seu de l'entitat a Girona però no es descarta desenvolupar en un futur una aplicació per a dispositius mòbils amb informació d'interès sobre aquesta temàtica.\nMés de 330.000 euros recollits\nDels 331.365,49 euros que es van recaptar en la celebració de la cursa, un gruix important dels fons recollits (124.592 euros) aniran als hospitals gironins per millorar el confort i el diagnòstic dels malalts de càncer. Concretament, 37.500 euros per a l'hospital de Palamós (adquisició d'un software per obtenir imatges en 3D que permetran millorar la capacitat diagnòstica del càncer de mama); 23.405 euros per a l'hospital d'Olot (servei de suport psicològic i adquisició de tres llits i matalassos); 20.908 euros per a l'hospital Trueta (nou butaques per a acompanyants); 17.500 per a l'hospital de Figueres (contribució a la construcció d'un jardí terapèutic al sociosanitari Bernat Jaume); 6.755 euros per a l'hospital de Campdevànol (adquisició d'un humidificador i accessoris) i 18.523 euros per a l'Institut Català d'Oncologia (instal·lació de pantalles informatives a les sales d'espera i d'hospitalització).\nInscripcions a l'Oncotrail 2020\nL'Oncotrail és una cursa solidària de 100 quilòmetres pel Baix Empordà per equips que té com a finalitat recaptar fons per millorar les condicions de vida dels malalts de càncer de les comarques gironines i els seus familiars.\nLa primera edició es va celebrar l'any 2013 i des d'aleshores el nombre d'equips participants i de donatius ha crescut de manera espectacular, passant dels 45 equips i 57.850 euros d'aquell primer any, als 270 equips i 331.000 euros de recaptació de la darrera edició, celebrada els dies 5 i 6 d'octubre del 2019. Els diners es recapten a través de les aportacions solidàries dels equips, que han de fer un donatiu mínim de 1.000 euros per poder-hi participar, si bé són molts els que depassen amb escreix aquesta quantitat. En total, en les set edicions celebrades fins ara s'ha recaptat més d'un milió d'euros.\nConscients de les pròpies limitacions organitzatives, els promotors de la cursa han marcat per a la pròxima edició un límit màxim de 270 equips participants amb grups d'entre sis i vuit participants. Com a novetat, en la pròxima edició s'hi podrà inscriure també el xofer de l'equip, que, igual que els seus companys, tindrà dret a accedir als avituallaments.\nLa informació sobre el recorregut, que aquest any experimentarà alguns canvis, s'anirà actualitzant puntualment a la pàgina web de l'esdeveniment. Les inscripcions s'obriran aquest dimecres però de moment únicament per als equips que ja van participar en l'edició de l'any passat i els que van quedar en reserva. Aquest primer període d'inscripcions es tancarà el 29 de febrer i a partir de l'1 de març, si encara queden places disponibles, s'obrirà a tothom al web www.oncotrail.cat.\nUn estudi gironí pioner al món analitza si la silibinina redueix els efectes del virus.


L’Arxiu Comarcal de l’Alt Urgell celebra la Setmana Internacional dels Arxius en el seu 10è aniversari - FÒRUM.ad\nL’Arxiu Comarcal de l’Alt Urgell celebra la Setmana Internacional dels Arxius en el seu 10è aniversari\nEl 13/06/20 11:00\nInauguració de l’Arxiu Comarcal de l’Alt Urgell (Foto d’arxiu/ACAU)\nL’Arxiu Comarcal de l’Alt Urgell celebra la Setmana Internacional dels Arxius amb dues exposicions virtuals que s’emmarquen en el projecte arxivístic ‘Catalunya des dels Arxius: esdeveniments i festes populars digitals‘, un programa de difusió virtual de la Xarxa d’Arxius Comarcals de Catalunya. Les mostre se circumscriuen dins dels capítols 6 –Primavera fotogràfica- i 7 –Corpus Christi i Patum.\nLa primera proposta porta per títol ‘Tres fotògrafs‘ i recorre breument la història de l’extinta Agrupación Fotográfica Seo de Urgel a través d’una selecció d’imatges de tres dels seus integrants, els fons dels quals custodia l’Arxiu Comarcal de l’Alt Urgell: Josep Maria Esclusa, Ramon Ingla i Miquel Planella. La segona, ‘Pinzellades del Corpus a l’Alt Urgell‘, recorre diferents manifestacions del Corpus a la Seu d’Urgell, Organyà, Ogern i Oliana des dels anys 40 i fins a l’actualitat, mitjançant la fotografia, la premsa i la literatura.\nEn paral·lel, l’Arxiu Comarcal de l’Alt Urgell inicia la commemoració del seu 10è aniversari, que s’allargarà fins al mes de juny del 2021. En aquest període es portaran a terme activitats vinculades tant a la recapitulació dels principals esdeveniments, participants i fites de l’Arxiu Comarcal, com a la difusió del patrimoni cultural i documental de la comarca.\nL’Arxiu Comarcal de l’Alt Urgell (ACAU) es va inaugurar l’11 de juny de 2010. El setembre de 2006 es va signar el conveni de construcció de l’equipament i el desembre de 2009 es va formalitzar el conveni de cogestió entre el Departament de Cultura de la Generalitat de Catalunya, el Consell Comarcal de l’Alt Urgell i l’Ajuntament de la Seu d’Urgell, en virtut del qual l’arxiu municipal i el seu personal tècnic es van integrar al projecte. La inauguració va anar a càrrec del Conseller de Cultura, Joan Manel Tresserras; el subdirector general d’arxius, Ramon Alberch; l’alcalde de la Seu d’Urgell, Albert Batalla; el president del Consell Comarcal de l’Alt Urgell, Jesús Fierro, i l’arquebisbe d’Urgell, Mons. Joan-Enric Vives.\nDes de l’any 2010, l’ACAU ha incidit en tres eixos de treball: l’ingrés i conservació del fons, la gestió documental i el suport a l’administració local, i la recerca i difusió cultural. En el primer cas, l’ACAU custodia un total de 142 fons, així com la còpia digital de 171 fons no ingressats. El volum total de documentació ingressada és de 1.737 metres i, en el cas exclusiu de fotografies, supera les 190.000 imatges, gran part de les quals ja es troben digitalitzades i en procés d’identificació.\nPel que fa a la gestió documental i suport a l’Administració local, l’ACAU ha estat un dels primers arxius de la XAC en implementar, des del seus inicis, la còpia digital en substitució del préstec. L’equipament ha desenvolupat un programari per a la gestió híbrida de la documentació –GOAL- utilitzat més enllà dels límits de la comarca de l’Alt Urgell.\nFinalment, en relació amb el recolzament a la recerca i la difusió cultural, fins al desembre de 2019 l’ACAU ha portat a terme un total de 466 activitats, entre exposicions, conferències, cursos i visites escolars, entre d’altres. L’assistència aproximada ha estat de prop de 40.000 persones.\nDins l’àmbit de la catalogació documental i bibliogràfica, l’arxiu disposa d’unes 170.000 unitats documentals catalogades i prop de 52.000 referències bibliogràfiques. Respecte a la recerca, l’arxiu és la seu de l’Institut d’Estudis Comarcals de l’Alt Urgell (IECAU) i, recentment, ha instituït amb l’Ajuntament de la Seu d’Urgell i el Consell Comarcal de l’Alt Urgell la beca de recerca “Ciutat d’Urgell”.\nEls reptes dels propers anys incidiran en la difusió en línia de bona part dels seus fons així com la virtualització d’una part important dels seus productes i recursos de difusió\nNotícia Anterior: L’escultura ‘El Matí’ protagonitza el document del juny de l’arxiu d’Andorra la Vella\nSegüent Notícia: Cinc noves altes en dos dies redueixen a 8 els positius a l’àrea de la Seu


Cinc espais museístics de Reus es podran visitar virtualment\nEls museus de Reus fan el salt al món virtual\nPer commemorar el Dia Internacional dels Museus s'ha decidit reobrir les exposicions i col·leccions adaptant-se a les circumstàncies\ndimarts, 12 de maig 2020 - 18:30h\nEl Museu de Reus s'adapta a les circumstàncies i proposa, a partir de dilluns vinent, l'oportunitat de visitar virtualment els equipaments museístics de la ciutat. «S’ha vist necessari poder presentar una fórmula apropiada per poder continuar gaudint de l’espai museístic reusenc i de la resta d’equipaments patrimonials que gestiona», exposa el govern de Reus.\nAixí doncs, el que es posarà en marxa dilluns vinent és «una visita de 360° pels diversos equipaments que permetrà observar algunes de les obres d’art, col·leccions, exposicions, o fins i tot, endinsar-se sota terra per redescobrir el refugi de La Patacada». L'objectiu inicial és commemorar el Dia Internacional dels Museus, però s'ha pensat com una proposta de llarg recorregut.\nEl Museu de Reus fa el salt al món virtual\nL'arrencada d'aquest dilluns es considera un inici, però amb la voluntat d'anar actualitzant i ampliant aquestes visites virtuals. Segons el regidor de Cultura, Daniel Recasens, ja fa anys que des del Museu de Reus es treballa amb la filosofia d'ampliar el fons i les col·leccions i exposicions que s'hi allotgen.\n«El Museu de Reus ha evolucionat tal com també ho ha fet la societat reusenca, des d’un Museu estrictament local, en què les seves col·leccions feien referència exclusivament a la ciutat, fins a l’actualitat, amb uns fons que són el reflex de l’activitat humana vinculada al nostre espai vital, que no és altre que Reus i la seva comarca natural», reflexiona.\nEn la mateixa línia es reafirma el director de l'ens, Marc Ferran, que explica que «el Museu ha crescut, no només amb objectes sinó també amb espais patrimonials com el refugi antiaeri de la Patacada, testimoni d’un dels episodis més tràgics del nostre passat recent; la Bòbila de Sugranyes, que ens parla de la importància que la ceràmica ha tingut per a Reus al llarg de la història, i —especialment— el Centre de la Imatge Mas Iglesias, que reuneix una de les col·leccions més importants de fotografia i d’imatges en moviment».\nCinc espais i futures exposicions\nEl que l'Ajuntament de la ciutat defineix com «un tast virtual del Museu de Reus» inclou cinc equipaments municipals: el Museu Salvador Vilaseca, el d'Art i Història, el Centre de la Imatge Mas Iglesias, el refugi antiaeri de la Patacada i la Bòbila de Sugranyes.\nSegons es detalla, cada espai oferirà diferents opcions, «des de les exposicions, sales de reserva, mostres dels treballs de conservació i documentació, treballs de refotografia, exemples d’imatges en moviment antigues o treballs d’investigadors destacats explicats en primera persona».\nLa visita virtual també permetrà veure alguns detalls de l'exposició que obrirà al Museu de Reus quan s'hi pugui recuperar l'activitat presencial: Coses de Reus. També es podrà fer, virtualment, la visita Verges, Santes i altres dones del Museu. Tot plegat, exposa Ferran, en la línia que ja es treballa al museu, «en la innovació i la reflexió per generar relats nous al voltant de les nostres col·leccions, que —més enllà que puguin ser més atractius per l’audiència— siguin capaços de reflexionar sobre el present i sobre el futur des de la mirada al passat».\n"«Hem fet més del que ens pensàvem»: botigues i bars obren amb optimisme la fase 1" "La nova normativa del cementiri i el tanatori de Reus per a la fase 1"\nmuseus Ajuntament de Reus


Quan convé reclamem cadenes · Tribuna.cat\nDivendres, 25 de febrer del 2011 | 16:11\nQuan convé reclamem cadenes\nTV3, Parlament, Estatut, País Valencià, Català\nRes més confortador que comprovar com el Parlament defensa la dignitat —tan sovint ultratjada— del nostre país. Quin goig i, sobretot, quina gran tranquil·litat, suposa tenir l’absoluta garantia que els nostres representants polítics són plenament conscients de la seva responsabilitat institucional, que saben mantenir enlairada la flama immarcescible del nostre honor, d’allò que som i volem ésser!\nCom ja van demostrar a bastament amb l’elaboració del nou Estatut, tan ambiciós i valent, quan convé saben ésser exigents i contundents alhora. Els nostres excel·lentíssims parlamentaris no es deixen blegar per res ni per ningú: es mantenen dempeus, amb el cap ben alt, fins al final. Els catalans, que segles enrere érem coneguts per la nostra proverbial gasiveria —tan sols car recordar Dante: “l’avara povertà di Catalogna”—, d’un temps ençà som universalment reconeguts i, el que és més important, respectats pel nostre indomable i irrenunciable coratge.\nPrecisament ha estat el recent exemple de l’Estatut el que ha palesat de manera més diàfana que la nostra fermesa i la nostra valentia causen una autèntica paor arreu: ni a les Cort espanyoles ni al Tribunal Constitucional se’ls va passar pel cap canviar una sola coma del nostre text fonamental. I, menys encara, dels elements bàsics: nació, llengua, règim econòmic... Eren plenament conscients que, d’haver-ho gosat fer, la nostra reacció immediata i irrevocable hauria estat taxativa: «Si amb vosaltres no podem ésser com volem, adéu Espanya!»\nNo ha de sorprendre a ningú, doncs, la tan terminant i taxativa declaració que han signat els nostres digníssims representants polítics sobre la bàrbara clausura dels repetidors de TV3 al País Valencià: «El Parlament de Catalunya expressa el seu suport a un acord entre els governs de la Generalitat valenciana i de la Generalitat catalana perquè tots els respectius canals de ràdio i televisió arribin als dos territoris amb normalitat.»\nUna declaració —no pas una moció o una resolució: no siguem desmesurats!—que no podria ésser més explícita, més valenta ni més compromesa: cap esment a la llengua, ni als lligams històrics ni al conflictiu terme “País Valencià”! No fos cas que el govern de la comunitat veïna, sempre tan amistós amb el català, es pogués sentir ferit... Abans de res, respecte per les decisions sobiranes —per poc democràtiques que siguin— del territori valencià!\nLa unanimitat de tots els grups parlamentaris bé s’ho val... Al cap i a la fi, com podrien acceptar els nacionalistes espanyols (disfressats de no-nacionalistes catalans) que es fes referència a la llengua? Si encara es tractés de la lengua común, de la seva... Però és clar, tractant-se de la catalana i la valenciana, que no tenen cap mena de punt de comunió ni de lligam...\nQuè pot ésser més lògic que els mateixos que argüeixen obsessivament la defensa de la llibertat individual, dels drets de les persones per davant dels territoris, quan els feixistes catalans imposem la nostra llengua imperialista a les escoles, a la retolació, a les etiquetes o als cinemes —i fins i tot neguem als braus la seva afortunada llibertat de morir torturats en una plaça pública!—es neguin a signar cap declaració que es refereix a la llibertat lingüística?\nTot amb tot, si la qüestió de l’idioma no tenia cap rellevància, en aquest assumpte, si en tenia tan poca com per a que no calgui fer-hi esment, (si no es tracta d’un tema cultural, sinó estrictament televisiu) per quina raó per quina raó la declaració es limita a donar el “seu suport” a un acord de reciprocitat televisiva entre els territoris català i valencià, en comptes e fer-la extensiva a tots els territoris de totes les comunitats autonòmiques?


II Marxa Popular Solidària Castelldans a benefici del CIS - CIS Ángel Olaran\nWhen is it? 02/06/2019\nEl diumenge 2 de juny es celebra la II Marxa Popular Soldària Castelldans a benefici del CIS Ángel Olaran. La Marxa s’iniciarà i finalitzarà al Passeig Moragues.\nDues rutes per a tothom\nLa Marxa Popular Solidària Castelldans consta de dues rutes. Les dues amb sortida i arribada al Passeig Mogues. La primera, que és la llarga de 10 km. dóna inici a les 8.30 h, i la segona, de 5 km. comença a les 9.15 h.\nLes inscripcions es poden fer a l’Ajuntament de Castelldans i en línia clicant sobre inscripció II Marxa Popular Solidària Castelldans 2019. El preu de la inscripció és de 10 €.\nEsmorzar, bossa regal i sortejos\nEls participants gaudeixen d’esmorzar, bossa de regal i entren al sorteig de regals per la seva inscripció a la Marxa.


01 « agost « 2012 « Ràdio Maricel de Sitges. 107.8 FM\nL’Escola de Grallers s’explica\n12:30, Dimecres, 01 agost 2012\nDesprés d’una intensa assemblea, i de complicades negociacions amb Ajuntament i Comissió, l’Escola de Grallers de Sitges ha decidit sortir per la Festa Major d’enguany. Amb Màrius Collado, membre de la junta, repassem la cronologia dels esdeveniments des que la passada tardor el rumor que no es pagarien les espardenyes començà a córrer…\nL’11 d’agost “Forever young” arriba a Sitges\n12:24, Dimecres, 01 agost 2012\nEl cicle Refresc de teatre, organitzat per Sala VORS, presenta el proper 11 d’agost a l’auditori del Meliá Sitges Forever Young, l’adaptació de l’obra musical del dramaturg suís Eric Gedeon, que ha estat dirigida pel Tricicle. La història de set avis artistes en una residència és la base per a un repàs als èxits musicals de Gloria Gaynor, Nirvana o Alphaville entre d’altres. En parlem amb una de les seves protagonistes, Dulcinea Juárez.\nUn ordinador o una tauleta?\n12:18, Dimecres, 01 agost 2012\nAmb Ernesto Furhmann, de Sitges PC Centre, comentem la decisió d’escollir un ordinador o una tauleta quan l’usuari es dedica sobretot a navegar per internet, consultar correu, o accedir a videos i música.


Trump ha sigut derrotat però la classe obrera americana roman desarmada – Revolució Permanent Col·lectiu\nRevolució Permanent Col·lectiu\nTrump ha sigut derrotat però la classe obrera americana roman desarmada\nadmin 10 novembre 2020 27 desembre 2020 Comentaris tancats a Trump ha sigut derrotat però la classe obrera americana roman desarmada\nAcaben de celebrar-se als Estats Units les eleccions presidencials i parlamentàries a la Cambra de Representants i al Senat. Les mobilitzacions contra la violència policial han estat paralitzades mentrestant. Els contendents principals han sigut els dos grans partits burgesos, el Partit Demòcrata i el Partit Republicà. Això significa, en primer lloc, que ni la campanya realitzada en aquestes eleccions ni els resultats constitueixen un punt de suport o un factor d’unió per a la classe obrera americana. En aquestes eleccions, com en les precedents, i com fora de l’àmbit electoral,tots els objectius de la classe obrera, les minories oprimides, les dones treballadores, la joventut, en les seues vagues, manifestacions, etc. han sigut subordinats al cap i a la fi al Partit Demòcrata.\nEl Partit Republicà, amb l’ajuda de la majoria del clergat cristià, sempre ha tingut una base popular, especialment entre els treballadors autònoms, les professions liberals, els quadres intermedis de les empreses, els guàrdies de presons, la policia i els soldats professionals (el número dels quals no para de créixer amb el temps) o els immigrants de Cuba.\nEl seu rival, l’antic partit dels esclavistes, també ha enganyat a molts assalariats des de l’època imperialista. Això és el resultat no sols de l’habilitat dels polítics demòcrates (tan deshonestos com els republicans) i de l’ajuda del clergat minoritari (catòlics, baptistes, musulmans…), sinó també de la complicitat de l’aparell corrupte de les organitzacions d’explotats. Les burocràcies sindicals (AFL-CIO, CtW), i les dels moviments basats en l’origen nacional o ètnic (entre ells el BLM), la socialdemocràcia (Sanders, DSA…), les restes de l’estalinisme (CPUSA, RCP…) i fins i tot grups procedents del trotskisme (cliffistes de la ex-ISO, grantistes de SAlt, shachtmanistes de la LRP…) es neguen obstinadament a construir una alternativa obrera als dos grans partits burgesos. L’oportunisme polític sempre s’amaga darrere d’un pragmatisme de façana que consisteix a explicar que demanar el vot per a Howkin (Partit Verd), como Socialist Alternative o per a Biden (Partit Demòcrata), como el CPUSA o el RCP, és un mal menor, que és possible espentar-los cap a la seua esquerra, etc.\nNo obstant això, tota la història dels Estats Units mostra que el Partit Demòcrata i el Partit Republicà estan en mans de la burgesia.\nEls americans han demostrat durant molt de temps que la república burgesa és la república dels homes de negocis capitalistes, on la política és només un assumpte comercial entre altres. (Friedrich Engels, 31 de desembre de 1892)\nEl “partit de la dreta” i el “partit de l’esquerra” comparteixen per igual el finançament dels grups capitalistes.\nLes empreses que cotitzen en borsa han augmentat les seues donacions als candidats demòcrates enguany. Tres quartes parts dels directius enquestats per l’Escola d’Administració de Yale el 23 de setembre van dir que votarien per Biden. (Financial Times, 27 de setembre de 2020)\nLes majories parlamentàries, els presidents demòcrates i republicans, s’han alternat per fer-se càrrec dels atacs contra la classe obrera i de la ingerència en els assumptes de la resta del món. En aquestes condicions, des del punt de vista de la classe obrera americana, el resultat d’aquestes eleccions expressa una gran confusió política, malgrat que sectors de la classe obrera i de la joventut escolaritzada han mostrat recentment una gran combativitat contra el racisme i contra la brutalitat policial. Aquesta tendència també s’ha reflectit en l’augment del nombre de membres de la principal organització socialista (DSA) i en l’èxit de la campanya de Sanders.\nSignifica això que no es pot traure cap ensenyament d’aquestes eleccions i que tot continua com abans? No, en absolut.\nL’enfrontament que ha tingut lloc en aquestes eleccions reflecteix la divisió de la classe dominant, que s’enfronta per un tema candent: quin futur té l’imperialisme estatunidenc? O més precisament: quina forma de govern, quin règim polític correspon millor als desafiaments que ha d’enfrontar la burgesia nord-americana? De fet, existeix un acord fonamental entre tots els representants polítics dels capitalistes sobre la constatació de la pèrdua d’influència externa en l’àmbit econòmic, polític i militar; i hi ha un acord entre ells per a identificar l’imperialisme xinés com l’amenaça més important per a l’imperialisme estatunidenc. Respecte al territori interior, també hi ha acord en la necessitat de restringir la despesa social, mantindre l’ordre i fins i tot utilitzar la màquina de fabricar bitllets per a fer costat als capitalistes durant la crisi econòmica: la burgesia ha passat sense cap dificultat de defensar la “independència del banc central” i “l’ortodòxia fiscal” a abanderar la necessitat de l’estimulació “monetària i fiscal keynesiana”, segons les seues necessitats del moment.\nNo obstant això, està políticament dividida. Enfront de la decadència, l’ala de la burgesia representada pel Partit Republicà i Trump ha intensificat l’agressió contra l’Iran i Veneçuela, la Xina i les altres dels seus rivals imperialistes, encara que foren “aliats tradicionals”. Davant la desocupació i l’empobriment d’una part de la població, Trump ha tractat de reunir una força política sobre un eix populista, “antisistema” i conspiranoic, que dirigeix la indignació cap a bocs expiatoris (immigrants, “assistits”, etc.) més pròxims en certa manera a la retòrica feixista que a la temàtica tradicional del Partit Republicà.\nEn una temptativa bonapartista, Trump ha basat la seua campanya en algunes consignes simples:\nUna vegada i una altra, retornar-li a Amèrica “la seua grandesa”, assenyalant cada vegada més l’enemic xinés, ja que fins i tot el coronavirus seria un invent xinés per perjudicar els Estats Units,\nFer que el capitalisme continue com si no passara res durant la pandèmia, minimitzant-la deliberadament, mentre aquesta colpeja a majoritàriament els pobres, els negres, etc.,\nPel restabliment de la llei i l’ordre contra els manifestants després de les matances de la policia contra els negres, a favor de la violència de l’Estat amb l’enviament de la Guàrdia Nacional i l’exèrcit (el que l’Estat Major es va negar a fer) i fins i tot a favor de la intervenció de les milícies feixistes.\nAcusant el seu oponent Biden de portar a la societat “cap al socialisme o el comunisme”!\nÒbviament Trump no és tan estúpid com per a confondre a Biden amb un revolucionari com Daniel De Leon (1852-1914), Eugen Debs (1855-1926) o James *Cannon (1890-1974)… o fins i tot amb un socialdemòcrata com Bernie Sanders que vol limitar els privilegis dels capitalistes sense qüestionar la seua existència.\nTrump era qualsevol cosa menys un teòric. Va percebre confusament que la confrontació amb els altres imperialistes requeria un règim molt més autoritari i centralitzat en el seu interior. Sense preocupar-se per les ficcions de la suposada democràcia americana, Trump havia advertit per endavant que si perdia, era perquè les eleccions estaven amanyades.\nPer contra, l’altra ala de la burgesia, representada pel Partit Demòcrata i Biden, està a favor de mantindre els vells ardits, tant interna com externament, amb la pretensió d’apaivagar, arribar a un consens, unir a la nació, respectar les regles democràtiques, en definitiva perquè l’explotació i els negocis capitalistes puguen desenvolupar-se en calma i serenitat.\nÉs hora de deixar de costat la retòrica dura, baixar la temperatura, mirar-se i escoltar-se de nou. (Joe Biden, 7 de novembre de 2020)\nEls resultats li donen a Biden una victòria incontestable, però Trump no ha sigut esclafat. La diferència en vots és d’uns 4,5 milions entre més de 147 milions de votants, poc més del 3 per cent, amb una participació marcadament major, que ha donat lloc al fet que tots dos candidats han vist incrementar-se els seus vots en diversos milions.\nMal triat en 2016 (havia rebut 2 milions de vots menys que Clinton), en 2020 Trump ha buscat ampliar la seua base electoral amb una franja social preparada per a eixir al carrer contra els joves socialistes o anarquistes, els activistes negres, etc. El seu electorat és heterogeni: en tots dos extrems de l’escala d’ingressos. Obté la mateixa puntuació entre els que guanyen més de 200.000 dòlars a l’any que entre els que guanyen menys de 30.000 dòlars. Trump atrau el 55 per cent dels votants blancs, el 12 per cent dels afroamericans i el 32 per cent dels llatins. L’electorat negre i llatí està més dividit del que esperava l’aparell demòcrata, sobretot perquè, en condicions capitalistes, competeixen amb els nous immigrants il·legals.\nEl Partit Republicà conserva la majoria al Senat i el Partit Demòcrata està afeblit en la Cambra de Representants. El recompte de vots encara no està complet i està sent impugnat per Trump en alguns estats, però Biden ja té una majoria de 279 electors que li garanteix la victòria, mentre que el sistema arcaic afavoreix les zones rurals (en les quals domina el Partit Republicà) respecte a les metròpolis (que són més favorables al Partit Demòcrata). En el comtat de Nova York, Biden té el 85 per cent; a San Francisco, el 86 per cent; a Washington, el 93 per cent .\nTrump pot negar-se a reconèixer el resultat, però no disposa dels mitjans polítics necessaris, ja que els serveis secrets i l’Estat Major es mostren poc inclinats a donar un colp d’estat que desestabilitze la ideologia dominant (respecte de la Constitució, nomenament de governants per elecció, antiracisme proclamat…) i puga obrir el camí a una intervenció pròpia de la classe obrera (hi ha hagut crides preventives a la vaga general per part d’alguns sindicats, en cas de colp d’Estat). Per això Trump està sent abandonat pels cacics del Partit Republicà, pels mitjans de comunicació que el secundaven, etc. Després de les imponents mobilitzacions contra la brutalitat policial, la majoria de la burgesia no es deixa temptar en absolut per l’aventura i se situa darrere del respecte a les urnes i institucions que serveixen de pantalla per a la seua dominació.\nSignifica això que Trump era només un parèntesi que acaba de tancar-se i que les coses tornaran a l’ordre habitual? Res és menys segur.\nDe fet, tots els problemes que assetgen l’imperialisme americà segueixen sobre la taula:\nLa previsió del PIB per a 2020 és de -4,9% per als Estats Units i +2% per a la Xina. En termes interanuals, és a dir, comparant el creixement en el mateix trimestre de l’any anterior, s’obté per al tercer trimestre de 2020 el -2,9% per als Estats Units i el +4,9% per a la Xina.\nA més, mentre que la pandèmia està sota control a la Xina, es desenvolupa lliurement als Estats Units i continua causant estralls. També en aquest àmbit, igual que en l’economia, la burgesia xinesa utilitza plenament el règim polític autoritari i antidemocràtic sorgit del règim estalinista i que ara li serveix per aconseguir les seues finalitats, mentre que la societat americana sembla estar estripant-se per tot, fins i tot per l’ús o no de mascaretes, a causa de la seua pretesa democràcia.\nEvidentment, l’imperialisme estatunidenc continua sent el més poderós, el seu PIB anual és d’uns 21,5 bilions de dòlars, enfront dels 15 bilions de l’imperialisme xinés, les seues grans empreses dominen en quasi tots els sectors, la seua cultura impregna el món, la seua superioritat militar és inqüestionable. Però l’economia xinesa té avantatges: la seua força de treball i el seu mercat intern són gegantescos (amb 1.415 milions d’habitants enfront dels 331,5 milions dels Estats Units), la seua infraestructura i equipament empresarial són recents, encara gaudeix d’una millor imatge als països dominats … El capitalisme xinés es veu obligat a expandir-se internacionalment, per raons de competència (per a garantir oportunitats de negocis i recursos, per a donar una grandària global als seus grups empresarials…) i també per a preservar la pau social interna. Arribada a última hora, la burgesia xinesa xoca a tot arreu amb les posicions de les antigues potències imperialistes, en primer lloc Japó i els Estats Units.\nEl govern de Biden-Harris, a diferència de Trump, buscarà neutralitzar Rússia i unir darrere de l’imperialisme nord-americà països com França i Alemanya, per a fer retrocedir la Xina, malgrat les diferències comercials que subsisteixen entre ells. En reingressar en els acords climàtics de París, Biden pretén imposar barreres duaneres, abans de res, als països “contaminants”, que estan encapçalats per la Xina. Però encara no s’han acabat els seus mals. La continuació de la guerra comercial, reforçada pels efectes de la pandèmia, no beneficiarà als EUA més que a altres imperialismes, però en canvi precipitarà les pròximes crisis capitalistes mundials. La política d’apaivagament, de reconciliació nacional, que Biden vol dur a terme només pot funcionar en temps tranquils, quan el creixement és constant i fort, quan l’imperialisme pot distribuir suficients engrunes a una part significativa de la seua classe obrera per a comprar la pau social.\nNo obstant això, la situació mundial va en la direcció oposada. El “populisme”, la temptació bonapartista, fins i tot la feixista, no s’extingirà als Estats Units amb la derrota electoral de Trump. Mentre la classe obrera nord-americana no tinga la seua pròpia representació política, un partit obrer que la unifique independentment de la burgesia, fins i tot en els processos electorals, està condemnada a oscil·lar entre l’un o l’altre dels partits burgesos.\nUn autèntic partit obrer sol pot ser revolucionari i internacionalista. Per a això és necessari reunir els treballadors conscients al voltant d’un programa marxista, en una organització a escala de tot el país, vinculada a les seues germanes i germans dels altres països. Cridar als sindicats i a les organitzacions dels oprimits perquè trenquen amb el Partit Demòcrata és una de les tasques indispensables de l’avantguarda. En els sindicats, així com en un possible partit constituït pels sindicats, en les empreses, en les administracions, els barris i les universitats, l’organització comunista combatrà per:\nun sistema de salut pública de qualitat, gratuït per a tots i finançat per la patronal. Totes les proves, operacions i tractaments necessaris per a la vida dels treballadors han de ser gratuïts, des de la insulina fins als medicaments contra el càncer,\neliminació de patents sobre vacunes, medicaments i equips mèdics, expropiació dels grups capitalistes en aquests sectors, clíniques privades, grups privats d’assegurances mèdiques,\nexpropiació i posada al servei dels treballadors de tots els habitatges de les grans empreses propietàries, garantia d’habitatge barat i de qualitat per a tots.\naugment dels salaris, pensions de jubilació suficients i garantides pagades pels patrons, subsidis decents per desocupació pagats pels patrons,\nacolliment de refugiats, migrants econòmics i estudiants, igualtat de drets per a tots els treballadors,\neducació pública, gratuïta, de qualitat i laica en tots els nivells, fins i tot en la universitat; anul·lació de tots els préstecs bancaris per a estudis,\nfora de l’ensenyament totes les religions, sectes, empreses, exèrcit i tots els interessos aliens a la ciència,\nretorn a la gestió pública de tots els serveis privatitzats: charter schools (generalitzades per Obama), presons, serveis socials, residències d’ancians, hospitals públics, etc.\nel dret efectiu a l’avortament,\nla protecció del medi ambient,\nDesmantellar i desarmar les forces policials militaritzades i les milícies racistes i feixistes privades, única manera de posar fi a la brutalitat racista; fi de les intervencions militars,\nl’abolició de la Cort Suprema …\nTals reivindicacions només poden ser satisfetes amb l’autodefensa dels treballadors i els oprimits contra la policia, l’establiment d’un govern obrer, el desmantellament de l’estat burgés, l’expropiació dels grups capitalistes, en la perspectiva del socialisme mundial.\nLa lluita de la classe obrera a Turquia, Grècia i França ha d’evitar la guerra en la Mar Egea\nPer a engegar l’emancipació de la dona, revolució social!\nArxius Selecciona el mes maig 2022 març 2022 febrer 2022 gener 2022 desembre 2021 novembre 2021 agost 2021 maig 2021 març 2021 novembre 2020 setembre 2020 juny 2020 maig 2020 març 2020 febrer 2020 gener 2020 octubre 2019 agost 2019 juny 2019 maig 2019 març 2019 gener 2019 novembre 2018 setembre 2018 agost 2018 maig 2018 abril 2018 març 2018 desembre 2017


EL MISTERI D'ARTHUR RIMBAUD. ESTEVE, MIQUEL. 9788417868543 Llibreria Drac Màgic\nPREMI MALLORCA DE NARRATIVA 2019 Després de la mort de Verlaine, el poema que li va regalar Rimbaud, La chasse spirituelle, va viatjar des de FranÇa a Reus, i de Reus a Móra la Nova, on va restar en secret sota una manisa del molí d'oli de la família dels Esteve. En Lluís Esteve rep l'encárrec del seu avi Antoni de ser el curador secret del poema, un poema que en realitat és un grimori, com havia insinuat Verlaine amb "les agudes intuïcions psicológiques" i "estranys misticismes". En el transcurs de la novel·la descobrirem com Rimbaud va escriure el poema, i tot el seu periple. A mig camí entre el thriller literari i la novel·la d'ambientació histórica, El misteri d'Arthur Rimbaud ofereix un seguit de capítols que el lector podrá llegir segons l'ordre que ofereix l'autor o el que ell mateix decideixi, amb un epíleg comú.


millor Torrent: L'Ajuntament replica al PSOE i afirma que l''escola matinera ha estat un èxit en el primer trimestre del curs\nL'Ajuntament replica al PSOE i afirma que l''escola matinera ha estat un èxit en el primer trimestre del curs\nPublicat per administrador a 16:39 Etiquetes de comentaris: ajuntament, educació, Josep Veiga, PP, Psoe dilluns, 7 de gener de 2008\nLola Roch: "Veiga confon els interessos dels torrentins amb els d'una empresa que ell afavoria en el passat" "L'augment dels alumnes inscrits enguany és una mostra de la millora del servei"\nGabinet de Comunicació Aj.Torrent, 03/01/08 - La Delegació d'Educació de l'Ajuntament de Torrent ha avaluat el funcionament del primer trimestre de L'escola matinera, un servei que ofereix als pares la possibilitat de deixar als seus fills en els centres educatius a les set del matí. “L'escola matinera ha estat un èxit en aquest primer trimestre, augmentant l'alumnat pel que fa a l'any anterior i millorant en qualitat i en prestació. És un servei públic que advoca per la conciliació familiar i des de l'equip de govern hem volgut donar-lo suport i millorar-lo”, ha declarat la delegada d'educació Lola Roch.\nL'escola matinera és un servei que ofereix als pares de Torrent la possibilitat de deixar a primera hora del matí als xiquets, afavorint d'aquesta forma la conciliació familiar i el treball d'ambdós, atès que moltes famílies es troben amb la problemàtica de no poder compaginar l'horari escolar amb l'horari laboral.\nPer altra banda, l'Ajuntament també ofereix el servei de l'Escola de Nadal, perquè els xiquets i xiquetes puguen romandre en el centre educatiu fins al migdia durant les dates nadalenques, realitzant activitats lúdiques de tot tipus. Aquest servei també ha estat ben acollit entre els torrentins, ja que els permet compaginar l'horari laboral amb les vacances de Nadal que els xiquets tenen. “L'Ajuntament ha oferit aquest curs el mateix servei que l'any passat. Els pares han valorat aquesta possibilitat i han decidit en funció de les seues necessitats familiars. És un servei municipal que ofereix l'Ajuntament i que està al servei de qui ho necessite”, ha assenyalat Lola Roch, regidora d'educació. Sant Pasqual, Antonio Machado i El Molí; tres centres que abasten i donen cobertura a tot el nucli urbà, ja que cadascun es troba situat en una part de la localitat.\nAquest curs escolar el nombre d'alumnes de L'escola matinera ha augmentat considerablement situant-se en 200 els xiquets i xiquetes que fan ús d'aquest servei. “Considerem que amb la nova contractació es milloraria el servei i els ciutadans han respost. Estan d'acord ja que s'ha incrementat el nombre d'alumnes”, ha declarat la regidora d'Educació, Lola Roch. “No obstant això, des de les files socialistes no ho veuen així i critiquen sense fonament una nova contractació que ha millorat en qualitat i eficiència el servei. Açò demostra un interès desmesurat pel senyor Veiga que continuara aquesta empresa i així ho va manifestar. Les declaracions referent a això són fruit del compromís que tenien amb l'empresa i de la contrarietat que li ha suposat que l'Ajuntament no renovara la seua contractació”, ha assenyalat Lola Roch. “Les suposades queixes que el portaveu socialista argumenta són tan sol de l'empresa a la qual l'afavoria durant la seua etapa com regidor d'educació i confon els interessos de la majoria dels torrentins, que tan solament fa sis mesos li van donar l'esquena al projecte que pretén liderar. En qualsevol cas, entenc que la frustració del senyor Veiga per no haver estat capaç de resoldre els problemes educatius de la ciutat, que l'equip de govern actual està resolent en tan sol sis mesos”, ha afirmat la delegada d'educació. La regidora d'educació, Lola Roch, ha finalitzat desitjant-li al portaveu socialista “un feliç 2008 i que els Reis Mags li deixen enguany humilitat, eficàcia i capacitat de lideratge en el seu grup polític”, ha finalitzat Lola Roch.


Electrònica Transductors Negre preus a Waveinn, comprar, ofertes\nTransductors - Color: Negre ()\n$ 111.4 $94.49\n$ 377.48 $315.99\n$ 350.01 $292.99\n$ 105.71 $88.49\n$ 1548.19 $1295.99\n$ 749 $626.99\n$ 169.04 $141.49\n$ 105.72 $88.49\n$ 376.59 $319.99\n$ 103.59 $87.99\n$ 589.7 $493.99\nEstalvia temps i diners comprant a waveinn, la botiga online de nàutica i pesca. Posem al teu abast les últimes novetats de Transductors de les millors marques de nàutica i pesca com per exemple Lowrance, Raymarine, Airmar, Humminbird, Garmin, Simrad, B&G, Maretron, Plastimo, Sonic shield.... Mai havia set tant fàcil comprar online tal i com ho demostren les opinions dels clients publicades als llistats de productes de nàutica i pesca. El nostre equip d’especialistes de nàutica i pesca t’ajudarà a escollir el model de Transductors que més s’ajusta a les teves necessitats diàries i alhora s’adapta al teu pressupost. Consulta les categories de Electrònica o utilitza el buscador per trobar els productes de Transductors que vols comprar i aprofita tots els avantatges que t’ofereix la botiga online de nàutica i pesca. Tenim el catàleg més ampli de Transductors perquè tinguis milers d’opcions per regalar en les dates més especials: Nadal, aniversaris, el dia de la mare o del pare, rebaixes, Black Friday o el dia que tu vulguis. Si busques una web on poder fer totes les teves compres online de manera ràpida i segura, waveinn és la millor opció per estalviar temps i diners.Trobaràs la millor selecció de Transductors del mercat a la teva botiga de nàutica i pesca. waveinn sempre és la millor opció per fer les teves compres de material de nàutica i pesca. No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de nàutica i pesca avui mateix. T’ho portem directament a casa!


sardanaesportiva.cat: Juneda reprèn el 40è Campionat de Colles Sardanistes\nJuneda reprèn el 40è Campionat de Colles Sardanistes\nDesprés de l'aturada d'estiu, les colles lleidatanes encaren un intens final de temporada\nPels sardanistes de Ponent, s'acaben les vacances. Aquest dissabte, i després de l'aturada estiuenca, es tornaran a veure les cares a la pista del Parc Alegria de Juneda, a les Garrigues, en la represa del 40è Campionat de Colles Sardanistes de la Terra Ferma. A les 12.00 , repetint l'experiència de l'any passat en horari de migdia, i amb la cobla Montgrins a l'escenari, les colles lleidatanes podran demostrar si mantenen la forma o si per contra, els cal millorar amb assajos de cara als propers concursos, abans de la final, el mes de novembre. L'últim concurs va ser el mes de juny a Ivars d'Urgell, i era el quart, i va deixar que la classificació provisional fos liderada per la colla Dolç Infern de Lleida, seguida de la Xalem de Bellvís, la Verge del Miracle de Balaguer, i l'Estol-Espígol d'Agramunt.\nEl de Juneda és doncs, el cinquè concurs de la temporada, i s'inaugura així, l'etapa més intensa del campionat, tot i que no totes les colles participaran a totes. Els sardanistes s'enfrontaran a un setembre intens, amb 5 concursos previstos, el d'Encamp, el de Vilanova de Bellpuig (que coincideixen de dia, el de les Borges Blanques, el de Tàrrega i el de Cervera. L'octubre tampoc serà relaxat, ja que estan previstos els concursos de Verdú, Preixana i Bellvís, mentre que el segon cap de setmana de novembre, el dia 9 està planificada la final que com cada any, té lloc a Balaguer. Enguany però, la coincidència de dates amb la convocatòria de la consulta per la independència, ha fet que els organitzadors descartessin organitzar també a Balaguer la final del Campionat de Catalunya.\nConcurs de colles sardanistes de Juneda\nJuneda, 23 s'agost de 2014\nLLOC: Pista Parc Alegria\nPublicat per Felip Vallejo a 18:11\nEtiquetes de comentaris: Campionat de la Terra Ferma, Concurs de Juneda\nAnònim 21 d’agost de 2014, a les 1:42\nBones!! El concurs d'Encamp no forma part del territorial de Lleida, és un concurs lliure! Enhorabona per la pàgina i endavant!\nLa Dolç Infern no abaixa la guàrdia després de les...\nL'ANC FA UNA CRIDA A INSCRIURE'S A LA VIA CATALANA...


Entrevista a Xevi Gamero – CE BISBAL BÀSQUET\nXEVI GAMERO, DELS PRIMERS EN FER CANYOS AL BISBAL BÀSQUET!\nLa meva etapa esportiva en el món del bàsquet comença als 8 anys jugant amb l’Escola Cor de Maria on després de 3 anys vam passar al Patronat Municipal d’Esports de la Bisbal juntament amb l’equip que venia del Joan de Margarit. Un cop vaig ser cadet vaig passar a formar part del BC La Bisbal fins que el 1991 es va crear l’Atlètic Bisbalenc i la totalitat de l’equip vam canviar de club. Al 1994 es fusionen els dos clubs en un de nou el Club Esportiu Bisbal Bàsquet en el qual hi jugo fins el 2008 que és l’any que no es fa equip sènior a la Bisbal. Aquell any marxo a jugar al Jovent Pals en el qual hi estic fins al 2011. En l’actualitat m’he incorporat a la disciplina dels veterans del club.\n1. Explica’ns com recordes el bàsquet a la Bisbal quan vas començar a jugar?\nRecordo el bàsquet a la Bisbal molt semblant a l’actualitat però alhora molt diferent. Jo vaig començar a jugar a 6è de primària i també es feia bàsquet a les escoles, ( Joan de Margarit i Cor de Maria) però la diferència amb l’actualitat és que la coordinació del bàsquet d’iniciació la gestionava el Patronat Municipal d’Esports de la Bisbal directament fins a la categoria infantil. Un cop passaves a la categoria cadet, entraves a formar part del club.\nVa ser una etapa molt enriquidora i en la qual vaig fer amistats que encara duren en l’actualitat. L´últim any, quan érem infantils, l’equip en el que jugava vàrem quedar campions de Girona i ens vam classificar per anar a jugar els Campionats de Catalunya de la categoria infantil a Tremp.\n2. Les anècdotes diuen que el teu pare et donava 1000ptes per cada triple. Quin dia va haver de pagar més?\nQuina anècdota, ja no me’n recordava. El meu pare era un fidel seguidor del nostre equip i tot va començar com una petita juguesca a casa. Ah, per poder cobrar s’havia de guanyar el partit.\nEl dia que va haver de pagar més va ser un partit a casa que vaig fer-ne 7. A partir d’aquell dia es va acabar la juguesca! Jejeje!\n3. En Marc Nieto, en Jordi Ferrer i tu vàreu posar de moda els canyos com a gest tècnic amb identitat bisbalenca. Com ho entrenàveu?\nJo ho vaig aprendre quan jugava a l’equip de la Universitat i ho vaig trobar curiós i alhora divertit ja que era una solució tècnica diferent. Si es pot entrenar o no, crec que si no ho practiques als entrenaments difícilment ho aplicaràs en un partit. T’has de trobar en la situació i moment adequat per utilitzar-lo, igual que quan utilitzes un revers, un canvi per sota les cames o un canvi per darrera.\n4. També, juntament amb en Jordi Ferrer, vas ser el capità i una peça clau al vestidor pel sènior maculí A en els anys d’Or del Bisbal Bàsquet. Què aportaves a l’equip? T’imaginaves que presenciaries tants d’èxits com a jugador? Explica’ns alguna experiència d’aquests anys.\nL’única cosa que intentava és que cada un dels jugadors de l’equip se sentís bé i que hi hagués bon rotllo entre tots. Procurava que els nous jugadors que arribaven a la plantilla es sentissin com a casa. Aportava el meu granet se sorra a l’equip perquè tota la dinàmica de grup anés de la millor manera possible. Ningú em va encomanar aquesta tasca però és la meva manera d’entendre el treball en equip. Si tothom està content i a gust, tot és molt més senzill.\nPel que fa als èxits aconseguits, és un tema que mai ens havíem plantejat. El que fèiem era anar partit a partit i fer la feina ben feta. Si fas un bon treball, tard o d’hora obtens la teva recompensa. I si al treball hi afegeixes la mescla de veterania i la joventut, el talent dels jugadors i entrenadors i la qualitat humana de cada un d’ells, obtens l’excel·lència.\nPel que fa a les experiències viscudes, te’n podria dir moltes però em quedo amb el millor, les celebracions dels èxits aconseguits, els concursos de triples els divendres al final dels entrenaments per veure qui pagava el sopar, els tions al gimnàs del pavelló, els sopars i les partides a dards del muntanya… Uf, quins records!!!\n5. Vas ser el tresorer en uns anys de bonances esportives però dificultats econòmiques. Afortunadament es va aconseguir tirar endavant després de moltes tardes a la cova buscant qualsevol opció per poder obtenir algun ingrés. Quines solucions es van adoptar? Hi havia gaire implicació per part dels pares del Club?\nAquells anys a la cova van ser fantàstics. Era un època en què en Joan Ferrer i jo disposàvem de molt de temps lliure i ens passàvem hores a la cova intentant engegar noves iniciatives, algunes més encertades que d’altres, per aconseguir ingressos extres pel club. D’aquí van sortir idees com: la Diada de Bàsquet , el Campus Casal, la macro bandera, l’Himne del Bisbal Bàsquet (que en vaig ser el creador), fer un escut nou pel club ( que és el que tenim a l’actualitat), la Quina, la barraca de la Festa Major… i algunes idees més que ara no em venen al cap.\n6. Tu vas encarregar la macro bandera que té el club, que hem passejat per mitja Catalunya. Com va sorgir la idea?\nLa idea va sorgir a la cova. Ara mateix no recordo molt bé com va sorgir però, si no vaig equivocat, ens va arribar a les mans un catàleg de propaganda d’una empresa que feia aquest tipus de producte. Vam veure que també feien banderes i que les feien de mida extra gran i vam dir de demanar-los el pressupost del que costaria fer-ne una pel club, ja que en el catàleg no hi havia preu. I dit i fet, vam demanar pressupost, vam fer el disseny i la vam encarregar.\nCom et pots imaginar, quan la vam tenir vam al·lucinar.\n7. Juntament amb en Joan Ferrer vàreu engegar el Campus Casal del Bisbal Bàsquet, aquest any ha dut a terme la seva onzena edició. Com va sorgir aquesta idea? T’imaginaves que aquesta iniciativa durés tants anys?\nLa idea també va sorgir de la cova, com no. La finalitat de la idea era poder donar sortida a aquells nens i nenes que durant l’any practicaven bàsquet en el club i que demanaven que durant l’estiu continués l’activitat. Vam pensar que la millor opció seria fer una campus a l’estiu dedicat al bàsquet però amb la inclusió d’altres activitats diferents ja que així podria ser més atractiva. Per no enganxar-nos els dits, vam fer números amb en Joan i vam fer la proposta en una reunió de Junta Directiva. La proposta va semblar bé i seguidament per assegurar que tindríem gent, vam passar una preinscripció als pares dels nens i nenes del club per si estarien interessats en inscriure-s’hi. La sorpresa va ser que va tenir una gran acceptació. El primer any va ser un èxit total i ja vam veure que la cosa duraria molts anys.\n8. El Bisbal Bàsquet va ser un dels clubs que va pressionar per la recuperació del bàsquet comarcal en les categories de més petits. Com valores la iniciativa i la salut del bàsquet a la comarca com a Director Tècnic del Consell Esportiu?\nLa meva tasca com a Director Tècnic del Consell Esportiu és, entre d’altres coses, fomentar i promocionar la pràctica de l’activitat física i esportiva en edat escolar. Durant els últims anys, els equips participants a les lligues escolar del consell esportiu havien d’anar a jugar a les lligues del consell esportiu del gironès perquè a la comarca no hi havia suficients equips per tenir una lliga pròpia.\nFa 3 anys, arran d’una reunió, primer amb en Joan Ferrer, i després fent-la extensiva a altres coordinadors d’escoles de bàsquet, vam decidir donar-li un nou impuls al bàsquet escolar comarcal. Des del consell esportiu vàrem convocar una reunió amb els diferents clubs i escoles de la comarca per explicar-los el nou projecte de bàsquet comarcal escolar que plantejàvem. Els va semblar molt interessant i van agafar el compromís de participar en aquestes lligues amb els equips de les categories Prebenjami, Benjamí i Aleví.\nL’Evolució d’equips inscrits a les lligues escolars en els últims 3 anys ha estat de 19 equips inscrits el curs 2010-2011, 25 equips el curs 2011-2012 i 30 equips el curs actual.\n9. Tampoc no estàs tant desvinculat del Bisbal Bàsquet, formes part de la secció de veterans. Què n’opines de que el Club ofereixi aquesta possibilitat?\nAquest iniciativa la trobo molt encertada ja que reflecteix la demanda que hi havia d’una sèrie de jugadors que ens trobàvem els dimecres per entrenar una estona, fer un partidet i suar una mica.\nAbans de crear la secció de veterans, ens vàrem reunir amb el club per explicar les nostres necessitats i per poder trobar un dia a la setmana en la qual poguéssim entrenar. El club li va sembla molt bé, ens va buscar un forat dins els horaris de pista que tenia el club i nosaltres vàrem agafar el compromís de formar part del club i participar en els actes que es fessin des de l’entitat.\n10. Havent jugant molts anys al pavelló municipal i havent-ne visitat tants, ens veiem obligats a preguntar-te per les instal·lacions esportives de la Bisbal. Creus que es necessita un pavelló nou?\nEn el moments actuals que estem vivint, sobretot econòmicament, seria una imprudència i una irresponsabilitat la construcció d’un nou pavelló a la Bisbal.\nEvidentment, el pavelló actual té moltes mancances i necessita millorar-ne les seves condicions per adequar-les a les necessitats de les activitats que s’hi realitzen.\nA mòdul d’exemple, el pavelló de la Bisbal és un pavelló amb unes dimensions d’un PAV2 (Pista doble poliesportiva 44m x 22m) i teòricament hauria de tenir 2 pistes travesseres reglamentàries (que no les té). Actualment, i per poder assumir el volum d’activitat que s’hi realitza ( sense tenir en compte el patinatge i el tennis taula) s’està utilitzant com un PAV3 (Pista triple poliesportiva. 45m x 27m ), que són els pavellons que tenen 3 pistes travesseres reglamentaries.\nÉs evident que el pavelló d’esports s’ha quedat petit per poder assumir tot el volum d’esportistes que té la nostra població, però com ja he dit abans, crec que en aquest moments no és un tema prioritari.\nUn jugador/a de referència: Michael Jordan\nUn equip: Chicago Bulls\nCinc inicial ideal del Bisbal Bàsquet: No em puc quedar amb només cinc jugadors, però si que et puc donar 5 característiques que ha de tenir el cinc ideal del Bisbal Bàsquet: TREBALL EN EQUIP, ESFORÇ, PERSEVERANÇA, INTEL·LIGÈNCIA i GENEROSITAT\nUn lema: treball, treball i treball.\nUn hobby: les noves tecnologies\nMar o muntanya: Mar i muntanya, les dues coses.\nSi només et poguessis endur una cosa a una illa deserta, què t’emportaries? El mòbil per trucar que em vinguessin a buscar.\nUna cançó: Escolto i m’agrada tot tipus de música . Potser de la l’actualitat escolliria el “Gangam Style”, però de sempre qualsevol cançó de Maná.\nUn somni: Que els meus fills juguin a bàsquet i gaudeixin tant com jo d’aquest esport.\nEl millor moment: Si et refereixen en el món del bàsquet, qualsevol dels ascensos aconseguits. Si és a la vida, el naixement dels meus dos fills en Pau i en Lluc.\nEl pitjor: La mort d’un company d’equip.\nTags:1000ptes, canyos, entrevista de la setamana, Entrevistes, Jona Ferrer, Jordi Ferrer, Marc Nieto, xevi gamero\nTambé recordar que, amb en Xevi, tot fent un cafè o un vuitanta al Muntanya va sorgir la idea i el disseny de l’escut del Club, que després ens va dibuixar magníficament l’Ignasi Sarquella.\n28 novembre 2012 Respon\nSi senyor Jordi! Gran treball del germa d’en Psarki ( Pere Sarquella)!!!\nXevi Gamero… el tiu que m’ha fet tornar a dutxar més vegades del món! Felicitats per l’entrevista!\nExcel·lent entrevista, i genial la resposta del mòvil a la illa deserta, hahaha


Crítiques: 'Els músics de Bremen' de la cia. POT Teatre/FEMAREC - Jove Espectacle\nvist el 4 d’octubre de 2016 a la sala BARTS de Barcelona (estrena)\nQuan s’assabenten de la celebració d’un càsting per a la Banda Municipal de la ciutat, no s’ho pensen dos cops. Afinen veu i instruments i s’hi dirigeixen. Però per arribar-hi, se les hauran amb en Mr. X, un furtiu que tractarà d’enxampar-los…\nConfesso que no sempre em miro prou bé tots els detalls dels espectacles als quals em conviden, amb la intenció, que dono per entesa, que escrigui una crítica o bé que conegui la companyia per tenir un intercanvi d’impressions amb ells sobre els resultats o fins i tot orientacions o una possibilitat de distribució en circuits escolars.\nJa m’hauria d’haver estranyat anar a veure uns ‘Músics de Bremen’ un dia entre setmana a les 20:30 hores i al BARTS! No és, però, la primera vegada que vaig a una d’aquestes cites sense saber ben bé què és ni de qui. FEMAREC?? Em sonava més aviat com una productora d’aquestes que volen fer una presentació ‘por todo lo alto’ d’un espectacle adreçat a infants (el títol així ho indicava) però -aquest cop sí- amb tota la ‘qualitat’ de la que tothom sap que falta a l’espectacle familiar del país, però que sovint s’estimben perquè menystenen la feina dels que de debò en saben, i que porten anys fent bolos en condicions no sembre favorables, i han après (i ensenyat) com connectar amb aquest públic.\nUn BARTS a vessar de gent, no precisament infants ni adolescents, tot i que n’hi havia, em va sobtar a l’entrar. I va començar l’acte, que comptava amb uns presentadors de luxe, com ara Albert Gràcia i Keko Pujol, responsables de la direcció escènica i musical, respectivament. Que seria un musical, sí que ho sabia! Tots dos, amb to distès, divertit i efectiu ens van presentar el veritable motiu de tot plegat: celebrar el 25 aniversari de la fundació FEMAREC, que agrupa col·lectius desafavorits, ajudant-los a trobar oportunitat en un món on, fins i tot els que no en formem part -de moment i per sort-, ja ens costa Déu i ajuda tirar endavant. Un petit tast d’un taller de teatre sense paraules, una cançó cantada per un cor de no menys de 40-50 persones, que recordava l’Oh, happy day! varen donar pas al veritable centre de l’acte: El conte teatral-musical dels Músics de Bremen.\nInterpretat per persones que formen part del col·lectiu al qual es dedica la Fundació, val a dir que la proposta té algunes grans virtuts:\nEstà molt ben vestit, és a dir, l’escenografia, la música, els vestuaris i utillatge, el so (treballen amb microfonia inalàmbrica) i, sobretot, la il·luminació, són totalment professionals. Vaja, que a bona part d’espectacles familiars ja els agradaria.\nEls actors, en general, ho fan força bé, a un nivell de teatre amateur mig-alt com a mínim, això sense tenir gaire en compte les seves dificultats personals. I en aquells/lles sense gaire fluïdesa, funciona a parts iguals la bona predisposició del públic, i una direcció que ha sabut fer de la necessitat virtut i unes gotetes molt encertades d’auto-humor, aconsegueixen convertir l’experiència en molt agradable i divertida.\nAlguns intèrprets, fins i tot varen traspassar el que seria una feina ‘correcta’ fins a fer-nos gaudir i riure amb la seva identificació amb el personatge.\nLa part musical impecable, i la cantada, sorprenentment correcta en molts moments.\nLa proposta guionística, molt ajustada per explicar bé i de forma clara la història, i aprofitar plenament les virtuts dels actors i, qui sap, no fer-los posar en jardins innecessaris.\nAmb tot això, el resum seria que és un espectacle ‘amb ànima’ -què millor dir d’un acte artístic?-, entenedor i que pot arribar a tots els públics, per diferents vies i raons… cosa que ja li agradaria a un poder dir de tot el que veu a la cartellera. Com comentava al sortir, em venien al cap uns quants dels espectacles vistos els darrers mesos i anys (especialment d’adults), que en aquest aspecte no podrien competir amb la feina de tot l’equip de POT Teatre, el nou nom de la companyia, que ahir ens van presentar, a través del logotip.\nAl capdavall, és Teatre Social, una forma de creació que -de diferents maneres- comença a sovintejar a Casa Nostra. Afortunadament. Felicitats sinceres.


Què portar a una entrevista (i què deixar-se al darrere) - aprenentatgesLlegir Més\nPrincipal aprenentatges Què portar a una entrevista (i què deixar-se al darrere)\nLa preparació és clau per a l’èxit de qualsevol entrevista de treball. Això inclou investigar l’empresa, triar el vestit perfecte, practicar preguntes comunes i generalment portar a l’entrevista tot un art. Però res no diu que “he estat preparat” més que portar tot el que necessiteu a una entrevista.\nQuè heu de prendre amb vosaltres? I què heu de deixar a casa?\nQuè portaràs a una entrevista\nSi no esteu segurs cap a on us dirigiu, és una bona idea imprimir un mapa i indicacions a la vostra destinació. No confieu només en el vostre telèfon intel·ligent per anar-vos cap a on heu d’anar ja que la bateria pot morir de sobte o el proveïdor de xarxa podria patir un problema de senyal.\nEn aquesta nota, considereu la possibilitat de fer una unitat de prova a la ubicació per veure el temps que trigarà a arribar-hi el dia de l'entrevista. Recordeu-ho: heu d’aconseguir arribar aproximadament 15 minuts abans que comenci la vostra entrevista.\nSi l’edifici té seguretat, haureu de presentar la identificació (normalment ho faran un passaport, una targeta d’identificació o un permís de conduir) que es permetran. Parleu amb l'empresa i pregunteu sobre qualsevol requisit de seguretat. També és una bona idea imprimir el correu electrònic que confirmi la seva cita.\nNoms de contactes\nAnoteu el nom de la persona que haureu de demanar quan arribeu a l'empresa (és fàcil oblidar els noms, cosa que pot ser força vergonyosa, per dir-ho menys). També heu de demanar el nom de la persona que ha configurat la reunió si es tracta d’una altra persona (per exemple, un responsable de recursos humans). Cal que els vostres noms i dades de contacte (adreça de correu electrònic i número de telèfon) siguin útils en cas que passi alguna cosa malament, per exemple: el tren s’esquerda.\nJa heu enviat per correu electrònic el vostre currículum guanyador d’entrevistes laborals quan vau enviar la sol·licitud, i, doncs, què us aporta? Doncs bé, el responsable de contractació pot oblidar-se d’imprimir el vostre currículum (al qual caldrà referir-se durant l’entrevista), i tenir unes còpies addicionals a mà us ajudaran a destacar com a problema de resolució de problemes. La paraula clau aquí, per cert, és còpia - plural. I això és perquè no sabeu mai amb quantes persones us trobareu. És molt rar trobar-vos amb una sola persona.\nEl responsable de la contractació us preguntarà al final de l’entrevista si teniu alguna pregunta que voleu fer sobre el paper i l’empresa. Per tant, és fonamental que elaboreu una llista de preguntes rellevants i intel·ligents a fer, ja que confirma eficaçment el vostre interès per l’oportunitat. Fins i tot si l’entrevistador va tractar tot el que volia saber sobre la posició i no es pot pensar en cap altra cosa que voldríeu preguntar, pregunteu si seria bé enviar-los per correu electrònic si més endavant es planteja alguna altra pregunta. En una nota lateral, no tingueu por de fer preguntes si i quan encaixen amb el flux de la conversa.\nEn funció del lloc de treball que sol·liciteu, potser us haureu d’adjuntar mostres del vostre treball (per exemple, si sou dissenyador web o periodista). Si el vostre treball no és adequat per a impressores, considereu el vostre portàtil o tauleta perquè us mostri el vostre treball. Ofereix per enviar el vostre portafoli complet de forma electrònica més endavant, així com un enllaç al vostre lloc web (si encara no ho heu fet). En aquest sentit, és imprescindible una cartera en línia si treballes a la indústria creativa. Consulta els nostres consells sobre com crear-ne el teu compte.\nSi heu deixat una bona impressió, és possible que us demanin que proporcioneu una llista de referències i us haureu de preparar. Al cap i a la fi, proporcionar les vostres referències sobre el lloc fa una impressió molt millor que dir alguna cosa així com: “Segur, us la faré arribar més endavant per correu electrònic”. Planifiqueu-vos i pregunteu a uns quants caps (o actuals) caps, supervisors, col·laboradors, clients i qualsevol altra persona que us conegui amb capacitat professional per exercir d’àrbitre per a vosaltres. Si teniu poca o cap experiència laboral, podeu demanar a un professor o universitat anterior. Fes el que facis, NO llistis familiars ni amics!\nTot i que el vostre currículum inclourà (esperem) la vostra informació de contacte, l’entrega de la targeta de visita als entrevistadors aporta un bon toc addicional a la vostra imatge professional en general. A més, mai no se sap si algú en demana un.\nBloc de notes i bolígrafs\nTots els noms, les dades de contacte, les notes i les preguntes que voleu fer s'han de trobar en un sol lloc per fer-ne referència fàcilment. Per tant, és imprescindible un bloc de notes amb folre. (Em fa pena dir-ho, però això significa que no hi hagi llibretes amb gatets a la portada.) Això també serà útil quan hagis d'anotar informació important o punts que voldríeu fer més endavant per no fer-ho. acabar interrompent el gestor de contractació.\nTambé porta un parell de bolígrafs. Si el podeu ajudar, eviteu demanar-ne una cosa, que us sembla semblar desorganitzat.\nVoleu que el vostre currículum i tots els vostres altres documents importants siguin plegables o doblats, i la millor manera de fer-ho és emmagatzemant-los en una carpeta o enllaç d’aspecte professional (Amazon té opcions realment fantàstiques). Aquest simple acte és una manera fantàstica de demostrar les vostres habilitats organitzatives.\nQualsevol cosa que us hagués sol·licitat específicament\nSi el gestor de contractació us demana específicament que porteu una altra cosa que no figura a la llista (per exemple, una còpia de les vostres qualificacions), aleshores podreu lliurar-la. Oblidar o, pitjor, negar-se a demostrar que no pots seguir instruccions senzilles.\nQuè NO per portar a una entrevista\nD'acord, no heu tingut temps per a la vostra copa de Joe (i deixem-ho bé: no podeu funcionar sense cafè) ni la seva broma de panxa perquè encara no heu dinat, sinó prendre menjar o begudes (o una combinació de totes dues) a una entrevista és una manera segura de no contractar-se. Fins i tot si teniu entrevistes a Skype, menjar el vostre dinar és simplement mal educat i irrespectuós. Pel que fa a begudes, probablement se n’oferirà una.\nUna cosa és que la mare o el pare facin una trucada a favor i que li concedeixi una entrevista amb alguna de les seves connexions professionals, i una altra que t’acompanyi a la reunió. Recordeu-ho: els empresaris solen contractar persones que puguin actuar pel seu compte de manera independent. Ja ets adult, doncs comença a actuar com un. (I sí, la gent ho ha fet realment, normalment els abandonats escolars i els últims graus que sol·liciten un treball o pràctiques de primer nivell!)\nSi voleu augmentar l'entrevista, demaneu al vostre progenitor (o qualsevol altra persona) que us espereu al cotxe, a casa o a Starbucks per la carretera.\nEls teus fills\nNo pretendré ser expert en criança (no tinc experiència en aquest departament), però entenc que sovint pot ser difícil. No obstant això, això no és cap excusa per portar els vostres fills a una entrevista: només us farà destacar per tots els motius equivocats. Feu arranjaments amb antelació perquè algú tingui cura dels vostres fills durant tota la durada de la vostra entrevista, ja sigui un amic de confiança, membre de la família, veí o cangur!\nHeu tingut una mica de temps per matar, així que heu decidit introduir-vos ràpidament a Tesco abans de la reunió per obtenir un parell de coses. No passa res dolent, no? Mal! Si es presenta la vostra entrevista amb una bossa plena de queviures, s'envia el missatge equivocat al responsable de contractació. Els explica que l’entrevista no va ser l’únic focus del vostre dia, cosa que els diu que de veritat no us importa la feina.\nProducte d'una empresa rival\nSuposem que heu sol·licitat una feina a Starbucks i vau seguir endavant i vau ignorar els meus consells sobre no portar begudes amb vosaltres a l’entrevista. Us heu presentat amb un caputxino. Un cappuccino de Costa Cafè, ni més ni menys. No crec que hagi d’elaborar aquí, a part de dir-ho: no esteu aconseguint la feina.\nBé, no pots portar el telèfon amb tu, realment. Però el que suggereixo és que el poseu en silenci (o, millor encara, desactiveu-ho) durant tota la durada de la reunió. I, tot el que facis, resisteix la voluntat de treure el telèfon enmig de l’entrevista per actualitzar els seus amics a Facebook com va.\nLa senyora Whiskerson potser és la gata més bonica i esponjosa que ha viscut mai, i com a pare de gat entenc completament la necessitat de mostrar els vostres bebès de pell a tot el món, però el millor és deixar-ho a Instagram. A menys que estigui deficient visual i no necessiteu un gos guia per desplaçar-se, deixar les vostres mascotes a casa!\nEs pot pensar en qualsevol altra cosa que hagis de portar amb una entrevista? Uneix-te a la conversa a continuació i fes-nos-ho saber.\nTreball a Austràlia: com traslladar-vos a la terra de baix\nLes 10 millors dones autònomes més creades a Amèrica (2018)\neSports Earnings: Els jugadors professionals més rics del món (2018)\nCom aconseguir una pràctica amb el telègraf


Detingut per matar a la seva exparella, veïna del Vendrell\nEls fets han tingut lloc al carrer Major de Canyelles (Garraf), on feia poc que vivia la víctima.\nDetingut un home per matar a la seva exparella, veïna del Vendrell\nLes principals hipòtesis apunten que l'home la podria haver enverinat o que la mort es produís per un fort cop al cap\nActualitzada 13/05/2016 a les 19:49\nEl detingut per matar la seva exparella a Canyelles (Garraf) freqüentava la víctima des de fa dos mesos, quan els veïns van començar a veure'ls passejant i discutint per la localitat, malgrat que l'home tenia una ordre d'allunyament perquè ella l'havia denunciat per maltractaments.\nSegons han informat a Efe fonts pròximes al cas, la víctima vivia en una casa del carrer Major de Canyelles, a la qual la seva antiga parella acudia amb freqüència durant els dos últims mesos, ja que els veïns els veien junts, en ocasions discutint.\nEl detingut, de 38 anys i nacionalitat espanyola, segueix a comissaria en espera de passar a disposició judicial en els pròxims dies, acusat de ser l'autor del tercer crim de violència masclista el 2016 a Catalunya.\nEls Mossos d'Esquadra estan pendents que l'autòpsia determini les causes exactes de la mort de la dona, de 37 anys i nacionalitat colombiana.\nLes principals hipòtesis apunten que l'home la podria haver enverinat o que la mort es produís per un fort cop al cap, ja que el cadàver presentava una contusió cranial, segons fonts pròximes al cas.\nLa víctima rebia atenció permanent per part dels serveis socials arran de les denúncies que havia interposat contra la seva exparella.\nLa dona era poc coneguda a Canyelles, ja que la seva vida havia transcorregut fins aleshores principalment entre el Vendrell (Baix Penedès) i Vilanova i la Geltrú (Garraf), on residia el detingut.\nSegons les fonts consultades per Efe, va ser el propi detingut el que ahir va sol·licitar a una veïna que avisés els serveis d'emergències perquè la dona no es trobava bé.\nLa veïna va avisar l'Ajuntament, que al seu torn va alertar el Sistema d'Emergències Mèdiques (SEM) i als Mossos d'Esquadra, mentre responsables municipals es van dirigir també a la casa, on es va localitzar el cadàver de la dona en el primer pis de l'habitatge.\nL'home va exposar diverses versions diferents sobre el que ha passat, al·legant que no l'havia matat, que tenia una ordre d'allunyament respecte de la dona, que va desobeir aquesta ordre per cuidar-la, ja que li portava menjar, i que fins i tot, quan se la va trobar al matí en greu estat, li va fer el boca a boca.\nEl cadàver de la dona, que estava despullada, era al primer pis, amb rastres de ferides de presumptes agressions anteriors i amb una contusió al cap, segons les fonts informants.\nLa unitat científica dels Mossos d'Esquadra va registrar les restes de les bosses de l'escombraries corresponents a l'habitatge de la víctima, en les quals van trobar diversos productes químics, per això una de les sospites és que el detingut l'enverinés, encara que aquest extrem l'haurà de determinar l'autòpsia.\nL'Ajuntament de Canyelles, amb l'alcaldessa Rosa Huguet al capdavant, s'ha concentrat aquest migdia amb diversos veïns davant l'edifici consistorial per mostrar el seu rebuig a aquest crim masclista, el tercer que hi ha hagut a Catalunya el 2016.\nEl jutjat d'instrucció número 2 de Vilanova i la Geltrú (Garraf), en funcions de guàrdia, ha obert diligències per la mort violenta d'aquesta dona i ha ordenat el secret de les actuacions.


marketing directe | CISglobal - Publicitat i Marketing de Muntanya\nPosts Etiquetats amb " marketing directe"\nFeb 20, 2014 // by admin // Novetats // No Comments\nTenim clar que les Pymes del nostre territori no “poden” crear un departament de Marketing a la seva empresa, però tranquils per això estem nosaltres.\nClient: Aixodecora (Jordi Bas Senties)\nProducte/Servei: Targeta de visita + Flyer promocional + Creació imatge corporativa.\nMedis utilitzats: Distribució “porta- porta” Flyer promocional 10.000 unitats .\nData campanya: Febrer – 2014\nOBJETIU DEL BRIEFING:\nInformar de la nova creació de Aixodecora.\nDonar a conèixer els serveis de Foto decoració.\nUnificar la comunicació visual.\nDiferenciar els serveis de Aixodecora (Foto decoració).\nConcepte proposat per l’agencia, “Imatges gegants per decorar les vostres parets” .\nInici de l’acció 01 de Març 2014.\nDistribució “porta-porta” dels Flyers per si tenim la possibilitat d´entregar-ho en mà al nostre potencial client, tindre la possibilitat d´establir un primer contacte.\nEnviament de mailing als clients de CIS global i Aixodecora.com, també canal intern de CIS global i els diferents canals Social Media de l´agencia Facebook, Twitter e Instagram.\nAgo 20, 2013 // by admin // Novetats // No Comments\nEstem satisfets ja que poc a poc a La Cerdanya les empreses comencen a deixar-se orientar en el mon del marketing.\nUs presentem un exemple de Marketing directe, aplicat a la Fusteria Iglesias de Martinet www.fusteriaiglesias.com\nSi tenim ous i tenim clients de tant en tant els hi vull fer un detallet als meus clients i que millor que obsequiar-los amb ous de collita pròpia, ens va comentar en Josep (un dels propietaris de Fusteria Iglesias).\nL’eslògan de “En temps de crisis se li han de Fotre Ous”, dirigeix la campanya promocional de Fusteria Iglesias.\nClar exemple de com fidelitzar als nostres clients i crear sinergies perquè els nostres clients parlin de nosaltres al seu entorn, estem segurs que els que us agradi aquesta campanya l’explicareu als vostres amics sense conèixer la Fusteria Iglesias ni les seves gallines.\nSi vols fidelitzar als teus clients, pots contactar amb nosaltres.


Goswinda - Viquipèdia, l'enciclopèdia lliure\nGoswinda, Gosuinda o en francès Goïswinthe, nascuda cap a 530, morta el 589, fou una reina visigoda de la segona meitat del segle vi, mare de la princesa Brunequilda, reina d'Austràsia (coneguda a França com Brunehaut).\n589 (Gregorià) (58/59 anys)\nGoswinda és considerada una dona de poder, enèrgica i determinada, així com una fervent arriana.\nEs va casar en principi amb el rei Atanagild; d'aquest matrimoni naixeren Galswinda, que es casarà amb el rei franc Khilperic I de Nèustria, i Brunequilda, que es casarà amb Sigebert I d'Austràsia.\nDesprés de la mort d'Atanagild el 567, es va casar amb Leovigild germà del nou rei Liuva I (567-572) (i ell mateix rei el 572), que ja tenia dos fills del seu primer matrimoni, Ermenegild i Recared. Leovigild era també un partidari de l'arrianisme. La princesa franca Ingunda, que era neta de Goswinda (a través de la seva filla Brunequilda) va ser enllaçada amb Ermenegild; a la seva vinguda al regne visigot va passar per la província de Septimània, i es va detenir a Agde on era Bisbe Fronimi (Fronimius), un gal de Bourges que havia emigrat a la regió en temps de Liuva I i havia estat consagrat després bisbe de la ciutat; Fronimius va alliçonar a la princesa perquè no es deixés convertir a l'arrianisme; Leovigild va tenir notícies d'això, però no va fer res en aquell moment. Goswinda va tractar de convertir a Inguda a l'arrianisme però sense aconseguir-ho, i finalment va ser allunyada de la cort quan Ermenegild, el fill de Leovigild, fou nomenat duc de la Bètica i associat al tron, sent enviat a Hispalis (Sevilla); Goswinda el va haver d'acompanyar potser per seguir intentant convèncer a Inguda. Ermenegild probablement es va revoltar (579) reclamant el tron, instigat per Goswinta, i es va convertir al catolicisme en busca de suports (582) si bé la tradició catòlica ha fet d'Ermenegild un rebel religiós. Joan de Biclar diu que fou Goswinda la que va instigar la revolta d'Ermenegild, aparentment per assegurar un tron per als seus descendents (Gosuinda va tenir dues filles; Galsuinda, que va morir sense descendents del seu enllaç amb Khilperic I de Soissons; i Brunequilda, que va tenir tres fills: Khildebert, rei d'Austràsia; Clodosinda, casada amb el rei Autari de Longobardia; i Ingundis o Ingunda); no obstant el casament d'Ingunda amb l'hereu ja assegurava el tron i no s'aconsegueix comprendre el motiu que va poder induir a la reina sobretot tenint en compte que era una ferotge arriana. Una teoria diu que no mirava per la seva descendència sinó per ella mateixa, que volia tornar a la cort de Toledo. En tot cas la rebel·lió va fracassar i el 586 el rei va fer executar el seu fill.\nMés tard Goswinda va conspirar contra el fill del seu marit, Recared, després de la seva decisió que els visigots s'havien de convertir al catolicisme, i el 589 fou executada, per penjament segons Màxim de Saragossa.\n↑ És així com la designa Gregori de Tours al volum V de la seva « Història dels Francs»\nObtingut de «https://ca.wikipedia.org/w/index.php?title=Goswinda&oldid=27840592»\nDarrera modificació: 22 jul 2021 a les 20:22\nLa pàgina va ser modificada per darrera vegada el 22 jul 2021 a les 20:22.


'El fitnes, de l’aeròbic a les noves tendències', penúltima conferència del cicle ‘El valor de l’esport en el s.XXI’ | Esports\n'El fitnes, de l’aeròbic a les noves tendències', penúltima conferència del cicle ‘El valor de l’esport en el s.XXI’\ndg., 09/22/2019 - 14:49\nConferències. El darrer 26 de setembre vam tractar la pràctica del fitnes amb diferents experts en la propera edició d'aquest cicle a la sala d'actes del Palau Robert.\nEl 26 de setembre va tenir lloc a la sala d’actes del Palau Robert la conferència ‘El ‘fitness’, de l’aeròbic a les noves tendències’, que va ser la 3a conferència del cicle ‘El valor de l’esport en el s. XXI’ dintre del calendari del 2019.\nAquest acte, organitzat per l’Ajuntament de Barcelona, té com a objectiu repassar la trajectòria del fitnes i debatre sobre les darreres tendències d’aquesta pràctica esportiva. Així doncs, l’acte es concep com un espai de divulgació i debat on diversos professionals del món de l’esport hi aportaran el seu coneixement i experiència. Concretament, la conferència, que serà conduida per Jordi Fandiño, periodista esportiu a TV3, comptarà amb la presència de Noemí Pena, Coordinadora académica de l’ESHI, de Jordi Violan, representant de l’ADECAF, la Dra. Pilar Aparicio Chueca, coordinadora del Màster Universitari de Direcció d’Empreses de l’Esport de la UB, i Carles Murillo Fort, membre de la junta directiva d’Indescat i catedràtic de la UPF.\nL’acte tindrà lloc només quatre dies després de la Festa del Fitnes de Barcelona, que un any més oferirà als veïns i veïnes de la ciutat una classe de condicionament físic al carrer, oberta a tots els veïns i les veïnes de la ciutat.\nDes del Consell Municipal de l’Esport de Barcelona ampliem una línia divulgativa i participativa per compartir el coneixement relacionat amb el món de l’activitat física i l’esport.\nSeguint el fil de les conferències realitzades amb motiu de la commemoració dels Jocs Olímpics i Paralímpics Barcelona’92, continuem abordant les noves realitats esportives en l’actual segle XXI a través del cicle ‘El valor de l’esport en el s.XXI’.\nLes conferències s’emmarquen en diferents àmbits temàtics que creiem que poden ser de l’interès dels diferents actors relacionats amb el sistema esportiu de la ciutat, les persones interessades en l’activitat física i l’esport, i esperem que també siguin d’interès per a les mateixes persones que fan esport.


L'Eix Comercial de s'omple de descomptes amb el Mercat de les Rebaixes\nL'Eix Comercial de Lleida s'omple de descomptes amb el Mercat de les Rebaixes d'Estiu\nDurant els dies 30 i 31 d'agost\nper Redacció 30/08/2018 15:30h\nCartell del Mercat de les Rebaixes | LleidaDiari.cat\nL'estiu a l'Eix Comercial de Lleida no seria el mateix sense el tradicional Mercat de les Rebaixes. Per aquest motiu, els comerciants de la zona han aprofitat per treure durant els dies 30 i 31 d'agost els seus productes a uns preus immillorables. Com ja es tradició, arreu de tot l'Eix Comercial es podran trobar articles de roba, calçat, complements i altres categories. Gràcies a aquest mercat, els comerciants tenen la oportunitat de liquidar el darrer material de les rebaixes d'estiu. Per aquest motiu, els preus estaran força rebaixats i els clients podran aprofitar-se d'aquesta oportunitat única.\nConcretament, els establiments que hi participen en aquesta ocasió són: Abrigall, Actel Força Lleida, Ag25, Arkel, Artfang, B&I, Bongo,Brighty&co, Calçats Giró, Celio, Christine, Coco Bianco, Corinto Bolsos, Elisabeth Rosinach, Enfants, Farreres, Gesa, Glamour, Gotta Perfumeries, Grans records, Grelot, Itm Complements, Itm Llenceria, Jack&Jones, Joieria González, Joieria Peralta, Josa&Gassó, La llar, La Llar Dels Animals, La Primavera, Le Coco Cristhy, Lo Més Bó de Lleida, Mainada, Mammamia, Manel Plà, Marga Bardají, Montse interiors, Natural Optics, Nuria, Oggys Lleida, Perfumeria Internacional, Plata de Palo, Refan+que globus il·lusions, Ronaldinos, SegleXX-Desigual, Silkmoon, Sonia Ariols, Tentazioni,Top queens, Torruella estilistes, Trendy, Trufas,Twelve, Vera moda i Xarol, “Z”.\nAquest no és l'únic Mercat de les Rebaixes que dur a terme l'Eix Comercial de Lleida. El passat mes de febrer, es va celebrar el d'hivern. La d'aquest febrer era la vuitena edició d'un mercat de rebaixes consolidat pels clients que any rere any aprofiten els descomptes més atractius. En aquesta ocasió es va comptar amb la participació de més de 85 parades amb articles de tot tipus com roba, complements, roba per a la llar, calçat, joies, electrodomèstics, complements per a les mascotes, entre d'altres.\nTambé es va comptar amb la col·laboració del Mercat de l'Hort a la Taula, parades d'alimentació i de productes de proximitat de gran qualitat. Les parades es van situar al llarg de tota la zona comercial de l'Eix, concretament, als carrers Magdalena, Carme, Portaferrissa, Plaça Sant Joan, Major, Sant Antoni i Alcalde Costa.


El Sideco Encamp de futbol sala rep el trofeu de lliga - elPrincipat.com\nEl Sideco Encamp de futbol sala rep el trofeu de lliga\nLa Federació Andorrana de Futbol ha fet entrega del trofeu de campió de la Lliga Viatges Pantours 2019-2020 al Sideco FC Encamp, en un acte sense públic que s’ha celebrat dimarts a la tarda en el Complex Esportiu de la localitat encampadana.\nL’ens federatiu, juntament amb els clubs de l’elit del futbol sala andorrà, van decidir durant el confinament, en una reunió mantinguda per via telemàtica, donar per finalitzada la Lliga Viatges Pantours quan es portaven 18 jornades disputades, a causa de la crisi sanitària generada per la COVID-19. A falta de 4 jornades per a l’acabament de la fase regular, el Sideco FC Encamp era el líder amb tots els partits guanyats i 51 punts, seguit per El Tortell Atlètic Club d’Escaldes amb 45 i el DDS Madriu amb 39 (tots dos amb un partit menys). Així, l’equip que Moisés Gonçalves revalida el títol per setena vegada consecutiva.\nEl capità de l’equip encampadà, Carles Barbosa ha expressat: “És un acte estrany. Ens hauria agradat celebrar el títol com sempre però ha de ser així a causa del coronavirus. El més important és tenir un reconeixement, perquè hem estat allà tota la temporada, hem guanyat tots els partits i és un títol merescut. Tot i les circumstàncies, és un dia especial per a nosaltres”.\nMoisés Gonçalves, entrenador del campió de la Lliga Viatges Pantours, s’ha mostrat “orgullós” del seu equip i més que satisfet “perquè volíem celebrar aquest títol en equip”. Moisés, que es desvincula com a entrenador del Sideco FC Encamp i ja no dirigirá l’equip en competició europea, ha tingut els millors desitjos per al seu equip: “Gràcies per l’oportunitat de poder ser l’entrenador d’aquest gran club i molts èxits”.\nPrevious post L’Inter té tots els números per ser campió de lliga\nNext post Una gastroentiritis deixa fora de combat Vicky Jiménez Kasintseva\nPrevious post:L’Inter té tots els números per ser campió de lliga\nNext post:Una gastroentiritis deixa fora de combat Vicky Jiménez Kasintseva


Edició Migdia - El Govern estudia reobrir restauració al 30% i cultura i equipaments esportius al 50%\nEl Govern reobrirà sectors tancats però no "desescala"\nEl departament de Salut contemplaria que a partir de dilluns vinent els bars i restaurants puguin obrir terrasses i interior al 30 per cent de l'aforament de les 6 del matí i fins a les 5 de la tarda. També podria obrir el sector cultural al 50 per cent de capacitat i els equipaments esportius a l'aire lliure. És la proposta del departament de Salut. Però sembla que els problemes de descordinació del govern es tornen a fer palès després de la pol.lèmica gestió de les ajudes als autònoms perquè segons el sector de la restauració ahir van consensuar amb el conseller d'empresa Ramon Tremosa, altres condicions. Un pla de desescalada en 3 fases i no en 4 que els permetria obrir dilluns ja amb el 100 per cent de taules de les terrasses i un mínim del 30 per cent a l'interior. En cap moment a més a més es contemplava la possibilitat de tancar a les 5 de la tarda. El confinament municipal continuarà vigent fins el proper 9 de desembre quan es convetirà en comarcal i depenent de l'evolució de la pandèmia en 15 díes es podria només mantenir el perimetral.\nAvui Catalunya suma avui 2mil nous contagis de coronavirus i 68 defuncions. Baixa el nombre de persones ingressades i augmenta el de pacients en UCI. Són quasi 600 els malalts crítics... baixa la velocitat de transmissió, avui a 0,76 i cau més de 30 punts el risc de rebrot fins als 405 punts.\nI entre d'altres temes els sindicats temen una nova onada d'acomiadaments en relació a la possible fusió bancària entre el BBVA i el Banc Sabadell i al judici pels atemptats del 17A sessió avui centrada en la segona explosió de la Casa d'Alcanar, on els terroristes preparaven els explosius per cometre els atemptats. Han declarat mossos i bombers que es trobaven en les tasques de desenrunament quan es va produir la segona explosió, 3 minuts abans de que tingues lloc l'atropellament massiu de la Rambla.\nveure més sobre "Edició Migdia - El Govern estudia reobrir restauració al 30% i cultura i equipaments esportius al 50%" veure menys sobre "Edició Migdia - El Govern estudia reobrir restauració al 30% i cultura i equipaments esportius al 50%"\nNou Investigació oberta de Mossos a la cúpula de Bartomeu Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 29:53 8% ayer\nInvestigació oberta de Mossos a la cúpula de Bartomeu ayer L’expresident del Barça, Josep Maria Bartomeu, ha estat detingut en el marc de l’operació "Barçagate". Els Mossos han acabat l'escorcoll a les oficines del club...\nNou Sàmper i Colau mostren la unitat institucional per rebuitjar la violència dels darrers dies a Barcelona Fragmento 1:12 8% ayer\nSàmper i Colau mostren la unitat institucional per rebuitjar la violència dels darrers dies a Barcelona ayer\nNou Finalitza el registre a les oficines del Barça Fragmento 2:13 8% ayer\nFinalitza el registre a les oficines del Barça ayer\nNou Els estudiants d'Art protesten pels casos d'abús de l'Institut del Teatre Fragmento 1:25 8% ayer\nEls estudiants d'Art protesten pels casos d'abús de l'Institut del Teatre ayer Els alumnes de l'Institut del Teatre han organitzat una vaga d'estudiants d'arts pels casos d'assetjament sexual i han convocat una manifestació que anb el lema 'Trenquem el sil&eg...\nNou Operació dels Mossos contra els violents i Bartomeu detingut Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 29:59 8% ayer\nOperació dels Mossos contra els violents i Bartomeu detingut ayer Els Mossos d'Esquadra duen a terme una operació escorcollant amb ordre judicial dues naus ocupades, a Canet i a Mataró, on sospiten que viuen presumptes autors de saquejos i aldarulls post-manif...\nNou El Temps - 01/03/21 8h amb Andrea Domènech Per a descarregar: Botó dret i seleccionar l'opció "Guardar enllaç com..." o "Guardar destí com..." Completo 00:31 8% ayer\nEl Temps - 01/03/21 8h amb Andrea Domènech ayer


Relat "Viatge en el temps"\nInici > detall del relat: Viatge en el temps\n- 3606 Lectures\nFinalment havia aconseguit crear la màquina del temps! Ara retrocediria fins la seva infància i arreglaria l'error que va marcar la seva vida.\nVa posar una cinta nova a la vídeocàmera, que gravaria tot el que succeís al present fins la seva tornada. Va prémer els botons en l'ordre correcte i va tornar enrera en el temps, en un vertiginós viatge en espiral, deixant al present un núvol groguenc provocat per una explosió. Va caminar una estona pels carrers del barri on s'havia criat, recordant emocionat cada aparador. Amb un nus a l'estómac, es va dirigir al lloc on trobaria al seu jo infantil. I era allà, assegut a un graó, amb la mirada clavada al cel. Va creuar el carrer i va asseure's al costat d'aquell ell petit, que el va mirar de reüll. Va parlar-li. Deu minuts després, tornava a la seva màquina del temps, satisfet i emocionat, perquè per fi s'hauria lliurat del seu error.\nVa prémer els botons en l'ordre correcte i va tornar endavant en el temps, en un vertiginós viatge en espiral, deixant al passat un núvol groguenc provocat per una explosió. El va assatjar un dubte espantós. Havia alterat el temps, res tornaria a ser igual que abans quan tornés al present.\nEspantat, va obrir la comporta de la màquina, però tot era al seu lloc, tal i com ho va deixar abans d'anar-se'n. Va rebobinar la cinta a la vídeocàmera, i es va veure a ell mateix fent un breu discurs davant l'objectiu, es va ficar a la màquina i va tancar la comporta. Després, una tremolor lleugera, un zumzeig i una explosió que va embolcallar la màquina en un núvol groguenc.\nDe sobte, ho va recordar tot. Tenia deu anys i estava assegut en un pedrís, algú li havia dit que, si s'hi fixava molt, podria distingir els planetes, i escrutava el cel sense gaire èxit. Un home va asseure's al seu costat, el va cridar pel seu nom i va dir-li que es quedés allà i, de cap de les maneres, creués el carrer per anar al solar on sempre jugava amb els seus amics. El desconegut es va aixecar, va creuar el carrer i va girar la cantonada cap al solar. El va seguir sense fer soroll, ben enganxat a la paret, però el desconegut ja no hi era. De cop va sentir una tremolor, acompanyada d'un zumzeig -va apretar a córrer cap al solar on havia anat al desconegut- i una explosió.\nQuan va despertar, envaït per un pànic intens, va tornar a casa. Aquell dia van començar els malsons.\nHe trobat estrany el teu relat. En primer lloc, crec que el fas massa curt, de manera que un té poc temps de païr bé el que passa, que encara que sembli poc, és bastant. En segon lloc, la manera com ell recorda el succeït un cop ha fet el viatge al passat, m'ha deixat descol·locat lleugerament, crec que no li sobraria una explicació més extensa. Aixó sí, trobo que està força ben escrit. Dic estrany també, perquè el tema dels malsons, que comencen just després que el nen rebi la visita del seu jo futur, m'ha deixat encara més descol·locat. La idea, com quasi sempre que es parla d'aquestes "paradoxes" temporals, m'agrada, i estic segur que podries entrar-hi més a fons. És clar que, si l'has deixat així per alguna cosa serà...


Conjura pel Mobile - Notícies Política - Notícies Política - e-notícies\nPolítica · 10 de Febrer de 2020. 15:45h.\nPuigneró assegura que “en cap cas” se suspendrà\nEl conseller de Polítiques Digitals i Administració Pública, Jordi Puigneró, en una entrevista a El món a RAC1, ha assegurat que "no se suspendrà el Mobile en cap cas. Tampoc ens hem plantejat endarrerir-lo”. "El MWC no penja d'un fil. Estem preocupats i estem prenent les mesures per tal que tot vagi amb normalitat”, ha afegit.\n“Les baixes són d’empreses importants però les empreses que venen son moltes. No ens poden inocular el virus de la por”, ha assenyalat, a més de considerar que "si es produeix alguna altra baixa, farem les valoracions. És un nombre molt petit i anirem prenent les decisions a mesura que es vagin produint".\nEl conseller ha demanat "fer entendre a les empreses que Catalunya és un lloc segur de coronavirus”. “La decisió que han pres les empreses que no volen venir és de no deixar viatjar els seus treballadors arreu del món. Contra això tampoc hi podem fer res”, ha argumentat.\n“Espero que determinats sectors de Madrid no se n'alegrin d'això que està passant. Seria molt mesquí. Esperem que estiguin plenament convençuts que el millor lloc per celebrar el Mobile és a Barcelona”, ha sentenciat.\nERC es rebota contra JxCat\nOfensiva contra l'escola concertada


ERC i JxCat signen una nova pau fràgil - Diari de Girona\nERC i JxCat signen una nova pau fràgil\nEl pacte per portar a terme la desescalada no garanteix més estabilitat de l'executiu fins a les eleccions del 14 de febrer · Els republicans no aconsegueixen garanties que el conseller d'Empresa, Ramon Tremosa, no actuarà pel seu compte\nPere Aragonès va assegurar haver après la «lliçó» després del darrer enfrontament amb JxCat. ddg\nNova tireta sobre l'esquerdada porcellana del gerro que simbolitza el Govern, després de fer-se miques, una altra vegada, dimecres per la filtració d'un document de treball sobre la desescalada. Al migdia d'ahir, just abans de comparèixer davant els mitjans per informar del pla de flexibilització de les restriccions pandèmiques, els dos bàndols sempiternament enfrontats, ERC i JxCat, van pactar els últims serrells de la proposta i, sobretot, van tornar a posar el gerro a l'angle de la taula amb el desig que cap altra corrent d'aire el faci caure, abans de les eleccions del 14 de febrer, contra el terra. Més un desig que una certesa.\nLa proposta finalment presentada atorga una mica més d'oxigen als sectors afectats, singularment el de la restauració, que el ja famós document filtrat dimecres. Una cessió republicana que és una conseqüència del «diàleg amb tots els sectors», assenyala ERC, al qual Pere Aragonès es va entregar dimecres a la tarda. I també, una recerca infructuosa de certa pau amb Ramon Tremosa, el conseller d'Empresa.\nI és que els republicans reconeixen que no han aconseguit cap garantia dels postconvergents, i singularment de Tremosa, d'actuar amb major «lleialtat» (en termes expressats per Esquerra) per donar-li «estabilitat» a les 12 setmanes que queden fins a les eleccions. Aquesta demanda de tranquil·litat va ser l'objectiu del «cop de puny a la taula d'Aragonès», reconeixen els republicans.\nDe fet, mentre encara es buscava aquesta pau temporal, ahir al matí, en una trobada amb comerciants, un dels sectors perjudicats per les restriccions, el titular d'Empresa, cada vegada més còmode en el seu paper de nèmesi d'Aragonès, va afirmar que «les autoritats sanitàries veuen amb recel qualsevol intent» d'obertura de l'activitat. «Ja veieu quins debats hem tingut al Govern», va afirmar.\nEl fet que sigui un Govern dual, en què cada partit posa i treu els seus peons, i, sobretot, que Aragonès sigui un president substitut sense atribucions per deposar cap conseller, converteixen Tremosa en una figura poc menys que invulnerable.\nEls republicans, amb tot, fan una distinció dins dels consellers de JxCat. D'una banda hi ha el titular d'Empresa, «amb agenda pròpia», i després, la resta, amb més visió de conjunt i que també detecten que els trencaments de gerro també els fan efecte.\nLa decisió d'Aragonès\nSegons van assenyalar fonts puigdemontistes, el líder extramurs republicà va entendre ràpidament que aixecar-se de la taula «no havia estat la seva millor decisió», i per això Aragonès va procedir a intentar tancar la ferida participant en diverses reunions i amb contactes successius entre les parts.\nI, potser per això, també va ser el que va portar la veu cantant en l'autocrítica, en la roda de premsa per informar del pla de flexibilització de les mesures contra la pandèmia. Així, el vicepresident en funcions de president va assegurar «lamentar» les noves tensions internes viscudes en el si de la Generalitat i va fer autocrítica: «No hem sabut construir aquesta estratègia de forma pública amb el respecte que es mereix la ciutadania».\nMalgrat que dimecres ERC va acusar directament JxCat d'estar darrere de la filtració d'un esborrany del pla de desescalada que preparava el Govern, Aragonès va assenyalar ahir no tenir «coneixement» de qui va filtrar el document, però va advertir que, en cas de saber-ho, «exigiria totes les responsabilitats».\nUn debat «lògic»\nPotser com a explicació de la plantada de dimecres, Aragonès va remarcar que el Govern «treballa conjuntament» per fer possible una «conciliació difícil d'interessos, tots ells legítims», com són l'«interès general de salvar vides i l'interès d'aquells sectors que veuen afectada seva activitat» per les restriccions per prevenir contagis. Per això, segons el vicepresident de la Generalitat, «és lògic que hi hagi debat», però aquesta «contraposició d'idees ha de quedar-se en el Govern i no traslladar-se als mitjans» de comunicació, com va passar amb les esmentades «filtracions».\n«Mantinc la plena confiança en tots els membres de la Generalitat», va afirmar Aragonès, per acabar sentenciant que la «lliçó està apresa». Com a mínim fins a la propera corrent d'aire que faci sotsobrar el gerro.\nMadrid elimina l'obligatorietat de l'ús de la mascareta a l'hora del pati